gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9315, del 07-04-2022 (2022/2597)

RESOLUCIÓ de 21 de març de 2022 de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició per a la provisió de vacants de facultatiu o facultativa especialistes de Radiodiagnòstic dependents de la Conselleria de Sanitat Universal i Salut Pública, així com el lloc, data i hora de la prova.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/2597


Data del document
:   21-03-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 21 de març de 2022 de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició per a la provisió de vacants de facultatiu o facultativa especialistes de Radiodiagnòstic dependents de la Conselleria de Sanitat Universal i Salut Pública, així com el lloc, data i hora de la prova.  
  
 [2022/2597]  
  
De conformitat amb la base 4.2 de la Resolució de 14 d'octubre de 2020, de la directora general de Recursos Humans, per la qual es convoca un concurs oposició per a la provisió de vacants de facultatiu o facultativa especialistes de Radiodiagnòstic, dependents de la Conselleria de Sanitat Universal i Salut Pública (DOGV núm. 8944, de 04.11.2020), una vegada finalitzat el termini d'esmena de defectes d'admissió aquesta Direcció General de Recursos Humans resol aprovar el lloc, la data i l'hora de la prova, així com la llista definitiva de persones aspirants admeses i excloses, que figura en l'annex I.  
Lloc: Universitat de València.  
Aulari Sud del Campus dels Tarongers.  
Avinguda dels Tarongers s/n, 46324 € València.  
Data: diumenge, 22 de maig de 2022.  
Hora: 12 h.  
Contra la present resolució es podrà interposar els recursos especificats en la base huitena de la convocatòria.  
  
València, 21 de març de 2022.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9280, del 17-02-2022 (2022/756)

Informació pública del Pla d'actuació municipal davant d'incendis forestals.
----------------------------------------------------------------------------

### Dades del document

Número de DOGV
:   9280

Data del DOGV
:   17-02-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/756


Organisme emissor
:   Ajuntament de Caudiel

Tipus de document
:   Anunci

Informació pública del Pla d'actuació municipal davant d'incendis forestals. [2022/756]  
El Ple de l'Ajuntament de Caudiel, en sessió ordinària celebrada el dia 28 de gener de 2022, va acordar, entre altres punts, aprovar inicialment i sotmetre a informació pública el Pla actuació municipal contra incendis forestals de Caudiel, per un termini de trenta dies hàbils, que es comptarà des de l'endemà de la publicació d'aquest anunci en el Diari Oficial de la Generalitat Valenciana, en el tauler d'edictes de l'Ajuntament, en el portal de transparència i en la pàgina web de l'Ajuntament de Caudiel, a fi que qualsevol persona puga examinar i formular al·legacions al Pla actuació municipal contra incendis forestals de Caudiel i aportar els documents que s'estimen oportuns.  
  
La consulta del Pla actuació municipal contra incendis forestals de Caudiel podrà fer-se en el portal de transparència (https://caudiel.sedelectronica.es/transparency/c1c99953-1e3b-4240-b9b8-1c1d5ad48153), en el tauler d'anuncis (https://caudiel.sedelectronica.es/board) i en la pàgina web de l'Ajuntament de Caudiel (http://www.caudiel.es/portada/actualidad)  
En el cas que no s'hi presenten al·legacions s'entendrà aprovat definitivament.  
Atés el que estableixen els articles 23.3 de la Llei 13/2020, de 23 de novembre, de la Generalitat, de protecció civil i gestió d'emergència i 83 de la Llei 39/2015, d'1 d'octubre, del procediment administratiu comú de les administracions públiques.  
Tot això amb caràcter previ a la remissió a la Comissió de Protecció Civil de la Comunitat Valenciana per tal que l'homologue.   
  
Caudiel, 28 de gener de 2022.- L'alcalde president: Antonio Martinez Fernandez.
Diari Oficial de la Generalitat Valenciana


Sumari del DOGV 9262, del 24-01-2022 (2021/13085)

Informació pública de l'autorització de l'obra subterrània per a captació d'aigües destinades a l'ús domèstic/abastiment urbà en el terme municipal de Xaló.
------------------------------------------------------------------------------------------------------------------------------------------------------------

### Dades del document

Número de DOGV
:   9262

Data del DOGV
:   24-01-2022

Secció del DOGV
:   V. ANUNCIS - C) ALTRES ASSUMPTES

Número del document
:   2021/13823


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'autorització de l'obra subterrània per a captació d'aigües destinades a l'ús domèstic/abastiment urbà en el terme municipal de Xaló. [2021/13515]  
La Diputació Provincial d'Alacant, amb CIF: K-7663242-D, va sol·licitar l'autorització de l'obra subterrània per a captació d'aigües destinades a ús domèstic/proveïment urbà en polígon: 10, parcel·la: 186, al terme municipal de Xaló en les coordenades UTM ETRS 89, fus :30 X:758450; Y:4289991; Z:295 consistents en un sondeig de 740/540 mm de diàmetre exterior, de 600/500 mm de diàmetre interior i 360 m de profunditat, d'acord amb el projecte presentat amb data 27.01.2021.  
  
Amb data 03.11.2021, en expedient ASOSUB/2021/4/03, es va dictar resolució administrativa d'autorització de la realització de l'obra subterrània per a captació d'aigües, pel Servei Territorial d'Indústria, Energia i Mines d'Alacant, on s'establia específicament que en l'execució de l'obra subterrània es tindran en compte les condicions indicades en l'informe d'impacte ambiental de 16.09.2021 de la Direcció General de Qualitat i Educació Ambiental.  
La qual cosa es fa pública en extracte, en compliment del que preceptua l'article 48 de la Llei 21/2013, de 9 de desembre, d'avaluació ambiental.  
El text complet de la resolució es pot consultar l'endemà de la seua publicació en la pàgina web de la Conselleria d'Economia Sostenible, Sectors Productius, Comerç i Treball, en l'adreça electrònica següent: http://www.cindi.gva.es/web/energia/informacion-publica.  
  
  
Alacant, 3 de novembre de 2021.- La cap del Servei Territorial d'Indústria, Energia i Mines: Rosa María Aragonés Pomares.
Diari Oficial de la Generalitat Valenciana


Sumari del DOGV 9409, del 22-08-2022 (2022/7651)

Informació pública de la versió inicial segona del Pla de reforma interior «Vinival».
-------------------------------------------------------------------------------------

### Dades del document

Número de DOGV
:   9409

Data del DOGV
:   22-08-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7651


Data del document
:   10-08-2022

Organisme emissor
:   Ajuntament d'Alboraia

Tipus de document
:   Anunci

Descriptors 

:   * Alboraia
    * administració local
    * pla d'urbanisme

Informació pública de la versió inicial segona del Pla de reforma interior «Vinival». [2022/7651]  
L'Ajuntament d'Alboraia, mitjançant Decret d'Alcaldia número 2.531/2022 de data 9 d'agost, va resoldre el següent:  
  
Primer. Sotmetre a informació pública la versió inicial segona del Pla de reforma interior «Vinival» (formant part del mateix l'estudi d'integració paisatgística, de juny 2022 i la seua enquesta), l'estudi ambiental i territorial estratègic (juny 2022), l'estudi de mobilitat (juny 2022), i l'estudi acústic (juliol 2022).  
  
Segon. Publicar un anunci en el DOGV, així com en la pàgina web de l'Ajuntament. En aquesta pàgina es penjarà el present acord; l'informe de la Direcció General de la Costa i la Mar, del Ministeri de la Transició Ecològica, de 22 d'abril de 2022; la memòria-resum del Pla de participació pública de la versió inicial del Pla de reforma interior «Vinival»; les al·legacions presentades; i els documents referits en l'apartat primer. Tota la documentació també estarà disponible en les dependències municipals per a la seua consulta de dilluns a divendres de 09.00 a 14.00 hores.  
  
Tercera. El període d'informació pública per a presentar al·legacions és de 20 dies hàbils a comptar des del següent al de la publicació de l'anunci en el DOGV, i s'admetran les noves al·legacions referides als canvis proposats, podent-se inadmetre les que reiteren arguments i redunden en aspectes prèviament informats.  
  
Quart. Notificar el present acte de tràmit als al·legants i a la Direcció General de la Costa i la Mar (Ministeri per a la Transició Ecològica).  
  
  
Alboraia, 10 d'agost de 2022.- La regidora delegada d'Urbanisme, Patrimoni i Coordinació: Ana Maria Bru Guzmán.
Diari Oficial de la Generalitat Valenciana


Sumari del DOGV 9370, del 28-06-2022 (2022/5465)

Informació pública de la pèrdua de la carta de pagament número 462019M562.
--------------------------------------------------------------------------

### Dades del document

Número de DOGV
:   9370

Data del DOGV
:   28-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/5465


Organisme emissor
:   Agència Tributària Valenciana

Tipus de document
:   Anunci

Informació pública de la pèrdua de la carta de pagament número 462019M562. [2022/5465]  
A causa de la pèrdua de l'original de la carta o cartes de pagament de la fiança núm. 365952K825 per l'import de 2.745,00 euros, a nom de NM3D Iberica Sistemas de Metrologia Indu, \*\*\*\*278\*\*, a favor d'Universitat Politècnica València.  
En compliment del que s'estableix en l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer públic l'extraviament de la carta de pagament original més amunt indicada, i prevenir la persona en poder de la qual es trobe que la presente en la Tresoreria dels Serveis Territorials de la Conselleria d'Hisenda i Model Econòmic a València, i procedir a la devolució de la referida fiança al seu titular si, transcorreguts dos mesos des de la publicació de la pèrdua en el DOGV, no es produeix cap reclamació.  
  
València, 7 de juny de 2022.- El secretari territorial: Vicente Gómez García.
Diari Oficial de la Generalitat Valenciana


Sumari del DOGV 9446, del 08-10-2022 (2022/9232)

DECRET 157/2022, de 7 d'octubre, del Consell, pel qual concedeix la Distinció de la Generalitat al Mèrit Cultural a Cristina de Middel.
---------------------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9232


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 157/2022, de 7 d'octubre, del Consell, pel qual concedeix la Distinció de la Generalitat al Mèrit Cultural a Cristina de Middel. [2022/9232]  
El Consell, mitjançant el Decret 35/1986, de 10 de març, modificat pels decrets 25/1994, de 8 de febrer; 255/1997, de 8 d'octubre; 190/2003, de 3 d'octubre, i 194/2011, de 16 de desembre, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
La fotògrafa Cristina de Middel, nascuda a Alacant i llicenciada en Belles Arts en la Universitat Politècnica de València, va publicar en 2013 el llibre Afronautas, molt aclamat per la crítica i pel qual va ser nominada en 2013 per al premi de fotografia Deutsche Börse. Aquell mateix any va rebre el premi Infinity, del Centre Internacional de Fotografia, i en 2020, el Prix Virginia, amb un treball visual sobre la migració centreamericana als Estats Units. Una altra de les seues obres és el fotollibre The Perfect Man, sobre la masculinitat a l'Índia, així com el projecte «Gentleman's Club», en el qual retrata clients masculins de la prostitució en diferents països.  
Premio Nacional de Fotografia (2017) i comissària de Photo España (2018), va ser nomenada en 2022 presidenta de la prestigiosa Agència Magnum Photos.  
Cristina de Middel ha participat en projectes expositius a Londres, Nova York, Los Angeles, Frankfurt, París, Roma o Dublín. En 2021 va tornar a la seua terra natal amb l'exposició «La línia pròdiga», en el Centre Cultural Las Cigarreras, d'Alacant.  
Per això, com a reconeixement al seu treball per fer de la fotografia un mitjà per a contar la vida i interpretar el món, amb la deliberació prèvia del Consell, en la reunió del dia 7 d'octubre de 2022,  
  
  
DECRETE  
  
Concedir la Distinció de la Generalitat al Mèrit Cultural a Cristina de Middel.  
  
València, 7 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9488, del 13-12-2022 (2022/11009)

RESOLUCIÓ d'1de desembre de 2022, per la qual es fa públic el resultat del concurs per a la provisió de places de professorat contractat doctor, convocades per la Resolució del Rectorat de la Universitat Jaume I de Castelló de data 3 de juny de 2022 (DOGV 09.06.2022).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9488

Data del DOGV
:   13-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11571


Data del document
:   01-12-2022

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ d'1de desembre de 2022, per la qual es fa públic el resultat del concurs per a la provisió de places de professorat contractat doctor, convocades per la Resolució del Rectorat de la Universitat Jaume I de Castelló de data 3 de juny de 2022 (DOGV 09.06.2022). [2022/11456]  
Vista la proposta formulada per les comissions nomenades per a jutjar els concursos públics per a la provisió de les places, i després que les persones proposades hagen acreditat que compleixen els requisits a què al·ludeix l'article 14.3 del Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I.  
Aquest Rectorat, d'acord amb les competències conferides per la legislació vigent, resol contractar, en règim laboral amb caràcter indefinit, a:  
  
Nom Àrea de coneixement Departament  
Luis Amador Iranzo Montés Periodisme Ciències de la Comunicació  
  
  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o bé directament interposar recurs contenciós administratiu davant del Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació.  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 1 de desembre de 2022.- El vicerector d'Ordenació Acadèmica i Professorat, (p. d., de la rectora mitjançant Resolució de 24 de maig de 2022; DOGV 27 de maig): Joaquín Beltrán Arandes.
Diari Oficial de la Generalitat Valenciana


Sumari del DOGV 9356, del 07-06-2022 (2022/4491)

Informació pública de l'autorització d'un sondeig de reaprofundiment d'una obra subterrània en el terme municipal de Costur. Expedient ASOSUB/2020/19/12.
---------------------------------------------------------------------------------------------------------------------------------------------------------

### Dades del document

Número de DOGV
:   9356

Data del DOGV
:   07-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/4491


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'autorització d'un sondeig de reaprofundiment d'una obra subterrània en el terme municipal de Costur. Expedient ASOSUB/2020/19/12. [2022/4491]  
De conformitat amb el que es preveu en l'article 48 de la Llei 21/2013, de 9 de desembre, d'avaluació ambiental, aquest Servei Territorial d'Indústria, Energia i Mines de Castelló acorda la publicació de la decisió d'autoritzar el projecte de sondeig de captació d'aigües subterrànies sol·licitat per Gloria Monserrat Vilar en el terme municipal de Costur, província de Castelló, que compta amb l'informe d'impacte ambiental favorable de data 19.04.2022 (expedient 105/2020/AIA), segons el qual l'actuació proposada «no tindrà efectes significatius sobre el medi ambient i no requereix una avaluació d'impacte ambiental ordinària».  
  
Aquest servei territorial, en l'àmbit de les competències que té atribuïdes en matèria minera, autoritza l'obra subterrània que s'indica:  
- Peticionari: Gloria Monserrat Vilar  
- Emplaçament: polígon 1, parcel·la 73, Partida el Mollonàs. Terme municipal de Costur, província de Castelló.  
- Característiques del sondeig:  
· Diàmetre exterior = 220 mm  
· Diàmetre interior = 180 mm  
· Profunditat = 230 metres  
· Situació en coordenades UTM (ETRS 89):  
X = 740.267  
Y = 4.444.796  
Z = 782 m.s.n.m.  
Ús = 30  
  
Podrà consultar-se aquesta autorització en la seu electrònica:  
http://cindi.gva.es/es/web/energia/minas-castello  
  
Castelló de la Plana, 3 de maig de 2021.- El cap del Servei Territorial d'Indústria, Energia i Mines: Gerardo Nebot García.
Diari Oficial de la Generalitat Valenciana


Sumari del DOGV 9322, del 21-04-2022 (2022/3038)

CORRECCIÓ d'errades de la Resolució 05207/2021, de 22 de desembre, de la Universitat Miguel Hernández d'Elx, per la qual es publica el Pla d'estudis del màster universitari en Biotecnologia i Bioenginyeria.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9322

Data del DOGV
:   21-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3038


Data del document
:   21-04-2022

Organisme emissor
:   Universitat Miguel Hernández d'Elx

Tipus de document
:   Correcció d'errades

Correcció d'errades

 Descriptors 

:   * ensenyament superior
    * centre d'ensenyament
    * organització de l'ensenyament
    * títol d'estudis

CORRECCIÓ d'errades de la Resolució 05991/2021, de 22 de desembre, de la Universitat Miguel Hernández d'Elx, per la qual es publica el Pla d'estudis del màster universitari en Biotecnologia i Bioenginyeria. [2022/3038]  
Advertit error en la Resolució 05263/2021, de 22 de desembre, de la Universitat Miguel Hernández d'Elx, per la qual es publica el Pla d'estudis del màster universitari en Biotecnologia i Bioenginyeria, es realitza la correcció següent:  
  
En la pàgina 17505, en la versió en castellà:  
On diu:  
«Resolución 05576/2021, de 22 de diciembre, de la Universidad Miguel Hernández de Elche, por la que se publica el Plan de estudios del máster universitario en Investigación Biotecnología y Bioingeniería»;  
Ha de dir:  
«Resolución 05104/2021, de 22 de diciembre, de la Universidad Miguel Hernández de Elche, por la que se publica el Plan de estudios del máster universitario en Biotecnología y Bioingeniería».
Diari Oficial de la Generalitat Valenciana


Sumari del DOGV 9345, del 23-05-2022 (2022/4395)

Oferta pública d'ocupació per a l'estabilització d'ocupació temporal de l'any 2022.
-----------------------------------------------------------------------------------

### Dades del document

Número de DOGV
:   9345

Data del DOGV
:   23-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4395


Data del document
:   18-05-2022

Organisme emissor
:   Ajuntament d'Aín

Tipus de document
:   Anunci

Descriptors 

:   * Aín
    * concurs administratiu

Oferta pública d'ocupació per a l'estabilització d'ocupació temporal de l'any 2022.  
  
 [2022/4395]  
Mitjançant Resolució d'Alcaldia núm. 55/2022 de data 16.05.2022, d'aquest Ajuntament es va aprovar l'Oferta d'Ocupació Pública per a l'estabilització d'ocupació temporal, que compleix les previsions de l'article 2 del Reial Decret llei 14/2021, de 6 de juliol, de mesures urgents per a la reducció de la temporalitat en l'ocupació pública, corresponent a la plaça següent:  
    
Personal laboral:  
  
Grup de classificació Categoria laboral Vacants Data  
d'adscripció  
 C2 Auxiliar administratiu/iva   1 21.06.2004  
  
   
En compliment de l'article 91 de la Llei 7/1985, de 2 d'abril, de la Llei Reguladora de las Bases de Règim Local i l'article 70.2 del text refós de la Llei de l'Estatut Bàsic de l'Empleat Públic aprovat pel Reial decret legislatiu 5/2015, de 30 d'octubre, es publica l'Oferta d'Ocupació Pública per l'estabilització d'ocupació temporal de l'Ajuntament d'Aín, en el butlletí oficial de la comunitat autònoma i en el Butlletí Oficial de la Província.  
  
Contra la present resolució, que posa fi a la via administrativa, pot interposar alternativament o recurs de reposició potestatiu davant l'Alcaldia, en el termini d'un mes a comptar des del dia seguent al de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant el Jutjat de lo Contenciós-Administratiu de Castelló o, a la seua elecció, el que corresponga al seu domicili, en el termini de dos mesos, a comptar des del dia següent al de la recepció de la present notificació, de conformitat amb l'article 46 de la Llei 29/1998, de 13 de juliol, de la Jurisdicció Contencios-Administrativa. Si s'optara por interposar el recurs de reposició potestatiu no podrà interposar recurs contenciós administratiu fins que aquell siga resolt expresament o s'haja produït la seua desestimació per silenci.  
Tot això sense perjuí que pugeu interposar qualsevol altre recurs que poguéreu estimar més convenient al vostre dret.  
  
Aín, 18 de maig de 2022.- L'alcalde: Javier Sorribes Gil.